ໂຣກລະບາດ ໄວຣັສໂຄໂຣນາ ແມ່ນກຳລັງທຳລາຍ ເຂດຊົນນະບົດ ຂອງ ອາເມຣິກາ
ບັນດາພະຍາບານແມ່ນໄດ້ເຮັດວຽກນອກໂມງ ເພື່ອຊ່ວຍເຫຼືອຄວາມຕ້ອງການຂອງໂຮງໝໍ, ອີງຕາມການກ່າວຂອງທ່ານນາງ ກັຟຟີ. 
ໂຣກລະບາດໄວຣັສໂຄໂຣນາ ໄດ້ກະທົບຂົງເຂດຕົວເມືອງກ່ອນໝູ່ເປັນສ່ວນໃຫຍ່ໃນ ສະຫະລັດ, ແຕ່ການເພີ່ມຂຶ້ນຂອງການຕິດເຊື້ອໃນລະດູໃບໄມ້ຫຼົ່ນແມ່ນກຳລັງສ້າງຄວາມເສຍຫາຍໃຫ້ເຂດຊົນ ນະບົດຂອງ ອາເມຣິກາ ໃນເວລານີ້ ນັກຂ່າວວີໂອເອ ມາຣຽມມາ ດີອາລໂລ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ສະຫະລັດ ຕອນນີ້ ມີການຕິດໄວຣັສໃໝ່ສະເລ່ຍແລ້ວຫຼາຍກວ່າ 170,000 ກໍລະນີຕໍ່ວັນ ນີ້ບໍ່ພຽງແຕ່ສົ່ງຜົນກະທົບຕໍ່ໂຮງໝໍໃຫຍ່ໃນຕົວເມືອງຕ່າງໆເທົ່ານັ້ນ, ແຕ່ໂຮງໝໍນ້ອຍກໍໄດ້ຮັບຜົນກະທົບເຊັ່ນກັນ, ຄື ໂຮງໝໍເມືອງ ສກັອດແລນ ໃນເຂດຊົນນະບົດຂອງລັດ ມິສຊູຣີ ຫົວໜ້າພະຍາບານທ່ານນາງ ເອລິຊາເບັດ ກັຟຟີ ກ່າວວ່າ ເຂົາເຈົ້າເຫັນອັດຕາການກວດເຊື້ອເປັນຜົນບວກ 30 ເປີເຊັນ ທ່ານນາງ ເອລິຊາເບັດ ກັຟຟີິ ຫົວໜ້າເຈົ້າໜ້າທີ່ພະຍາບານກ່າວວ່າ “ນັ້ນແມ່ນນຶ່ງໃນຄົນໄຂ້ສາມຄົນທີ່ຖືກກວດເປັນຜົນບວກ ຄົນເຂົ້າໂຮງໝໍຂອງພວກເຮົາແມ່ນໄດ້ເພີ່ມຂຶ້ນຢ່າງແນ່ນອນ ໃນສອງຫາສາມອາທິດທີ່ຜ່ານມາ, ພວກເຮົາໄດ້ເຫັນຢ່າງໜ້ອຍເຄິ່ງນຶ່ງຂອງຄົນໄຂ້ຂອງພວກເຮົາຢູ່ໃນຫ້ອງສຸກເສີນທີ່ຮູ້ວ່າຕິດ COVID ກ່ອນຍ່າງຜ່ານເຂົ້າປະຕູຂອງພວກເຮົາ ” ປະຊາຊົນທີ່ເຂົ້າໂຮງໝໍ 25 ຕຽງດັ່ງກ່າວແມ່ນມາຈາກ 6 ເມືອງທີ່ຢູ່ອ້ອມແອ້ມເພື່ອປິ່ນປົວສຳລັບອາການບາດເຈັບຈາກການເຮັດວຽກຢູ່ນາ ຫຼື ກິລາ, ເຈັບເອິກ ຫຼື ເປັນໄຂ້ຫວັດ ປົກກະຕິແລ້ວ, ມັນຈະມີຫ້ອງຫຼາຍພໍ ແຕ່ບໍ່ແມ່ນຕອນນີ້ ໂຮງໝໍນ້ອຍດັ່ງກ່າວ, ພ້ອມກັບແພດໝໍປະມານ 6 ຄົນ ແລະ ພະຍາບານ 75 ຄົນ ທີ່ລວມຢູ່ໃນຈຳ ນວນພະນັກງານປະຈຳ 142 ຄົນ, ແມ່ນກຳລັງຕົກຢູ່ໃນວິກິດການ ທ່ານນາງ ເອລິຊາເບັດ ກັຟຟີ ກ່າວວ່າ “ການຈັດຄົນເຮັດວຽກ ໄດ້ເປັນສິ່ງທ້າທາຍທີ່ໃຫຍ່ທີ່ສຸດ ເຈົ້າຍັງມີສິ່ງອື່ນໆທີ່ເກີດຂຶ້ນໃນຊີວິດປົກກະຕິນອກນຈາກ COVID ທີ່ກຳລັງເກີດຂຶ້ນໃນເວລານີ້ ແລະ ພວກເຮົາກໍມີພະນັກງານສ່ວນຫຼາຍ ທີ່ເປັນແມ່ໃນໄວໜຸ່ມ ສະນັ້ນ, ຖ້າເຈົ້າສາມາດຖືກສົ່ງກັບບ້ານ ຫຼື ກັກຕົວກວດໂຣກ ຫຼື ຮຽນໜັງສືທາງອອນໄລນ໌ ຫຼື ສະຖານະການອື່ນໆນັ້ນກໍຈະສົ່ງຜົນ ກະທົບຕໍ່ຄວາມສາມາດຂອງພວກເຮົາໃນການນຳເອົາພະນັກງານເຂົ້າມາທຸກມື້ ” ບັນດາພະຍາບານແມ່ນໄດ້ເຮັດວຽກນອກໂມງ ເພື່ອຊ່ວຍເຫຼືອຄວາມຕ້ອງການຂອງໂຮງໝໍ, ອີງຕາມການກ່າວຂອງທ່ານນາງ ກັຟຟີ ທ່ານນາງ ເອລິຊາເບັດ ກັຟຟີ ກ່າວວ່າ “ຕອນນີ້, ແຫຼ່ງຊັບພະຍາກອນຂອງພວກເຮົາແມ່ນຮອດຂີດຈຳກັດສູງສຸດແລ້ວ ແລະ ມັນກໍຍາກຫຼາຍທີ່ຈະຮັບເອົາຄົນໄຂ້ເຂົ້າມາຕື່ມທຸກມື້ “ ຈາກຫຼາຍກວ່າ 13 ລ້ານ 5 ແສນກໍລະນີໃນ ສະຫະລັດ ນັ້ນ, ລັດ ມິສຊູຣີ ມີກໍລະນີທີ່ຖືກຢືນຢັນ ຫຼາຍກວ່າ ສາມແສນຫົກພັນກໍລະນີ ແລະ ຫຼາຍກວ່າ 3,800 ຄົນໄດ້ເສຍຊີວິດ ອີງຕາມການນັບ ໂດຍມະຫາວິທະຍາໄລ ຈອນສ໌ ຮັອບກິນສ໌